ফ্রান্স
ফ্রান্স যার সরকারী নাম ফরাসি প্রজাতন্ত্র ( "ফ্রঁস্‌" বা République Française "রেপ্যুব্লিক্‌ ফ্রঁসেজ়্‌" ) ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে।
ফ্রান্সে সমকামীদের অধিকার
২০১৩ সালের এপ্রিল মাসের ৪ তারিখে 'সিনেট' আইনটি নিয়ে বিতর্কের আয়োজন করে এবং পাঁচদিন পরে এটা ওটার প্রথম নিবন্ধের অনুমোদন দেয়, ১৭৯-১৫৭ ভোটের মাধ্যমে। ১২ এপ্রিলে 'সিনেট' আইনটির পুর্ণ অনুমোদন দিয়ে দেয় একটি ছোট এমেন্ডমেন্ট এর মাধ্যমে। ২৩ এপ্রিলে ন্যাশনাল এ্যাসেম্বলী এ্যামেন্ডেড আইনটির অনুমোদন দেয় ৩৩১টি ভোটের মাধ্যমে যার বিপরীতে ছিল ২২৫ টি ভোট, এভাবে সমলিঙ্গের মানুষের মধ্যে বিয়ে করা এবং বাচ্চা দত্তক নেওয়ার পথ ত্বরান্বিত হয়, ফ্রান্সকে বিশ্বের ১৪তম দেশ হিসেবে বানিয়ে দেওয়া হয় সমলিঙ্গের মানুষের মধ্যে বিয়ের বৈধতার ক্ষেত্রে।